[image: image1.png]


  

  jänes teab: pakend ei ole prügi!

Lugupeetud koolilapsed ja koolieelikud ning nende vanemad! 
Narva Linnavalitsus koostöös  Loomingulise arengu ja vaba aja veetmise keskusega «Gagarin» viib läbi konkursi parimale käsitsi valmistatud esemele, mis on meisterdatud pakendist, pakendijäätmetest või muust korduskasutatavast materjalist (paber, papp, plastik, puit, metall, tekstiil jne). Kutsume kõiki soovijaid üles näitama oma fantaasiat, originaalsust ning tõestama, et „pakend ei ole prügi!”

Ülelinnalise konkursi „Pakendist ja korduskasutatavast materjalist esemete meisterdamine” läbiviimise kord

1. Üldsätted
1.1. Konkurss viiakse läbi ülelinnalise kampaania raames, millega õpetatakse linnaelanikke jäätmeid sorteerima.
1.2.  Konkursi idee autor ja korraldajad on Narva Linnavalitsuse Linnavara- ja Majandusamet, Loominguline arengu ja vaba aja veetmise keskus «Gagarin», Narva Linnavalitsuse Kultuuriosakond.
1.3. Konkursi eesmärk on juhtida tähelepanu loodusressursse säästva suhtumise tähtsusele, pakendimaterjalide omaduste tundmaõppimisele ja nende ratsionaalsele kasutamisele ning arendada Narva linna üldhariduskoolides ja koolieelsetes lasteasutustes loomingulist õhkkonda.
1.4. Konkursi korraldamisega, tööde hindamise ja võitjate väljaselgitamisega tegeleb konkursi žürii.
2. Konkursil osalemine
2.1. Konkurss viiakse läbi Narva linna koolide õpilastele vanuses 6-15 aastat ja koolieelsete lasteasutuste kasvandikele vanuses alates 4 aastat.
3. Nõuded konkursitöödele
3.1. Konkursile võetakse kunstilisi töid ja pisiesemeid, mis on valmistatud pakendist, pakendijäätmetest või muust korduskasutatavast materjalist (paber, papp, plastik, puit, metall, tekstiil jne).  Tööde mõõtmetele piiranguid ei ole. Tööde teemad, valmistamise tehnika ja materjalid võivad olla kõige erinevamad, autori kujutlusvõime ei ole piiratud. 
3.2. Meisterdatud esemed esitatakse siltidega varustatult (sildid võivad olla valmis trükitud või käsitsi kirjutatud), millel on teave töö autori kohta (autori perekonna- ja eesnimi, vanus, töö nimetus, asutuse nimetus, pedagoogi-juhendaja andmed, kontakttelefon).
3.3. Tööde mittevastavuse korral käesolevas korras toodud nõuetele jätavad konkursi korraldajad endale õiguse tööd konkursile mitte lubada.
4. Tööde hindamise ja autasustamise kriteeriumid
4.1. Kõiki esitatud töid hinnatakse järgmistes vanuserühmades:

- lapsed vanuses 4 kuni 9 aastat

- lapsed vanuses 10 kuni 15 aastat
4.2. Nominatsioonid kehtestab žürii sõltuvalt laekunud tööde kogusest ja tasemest. 
4.3. Žürii teeb otsuse võitjate autasustamise ja ergutamise kohta vastavalt järgmistele kriteeriumidele: idee originaalsus, valmistamise tehnika ja teostamise kvaliteet.
4.4. Igas vanuserühmas antakse välja kolm auhinnalist kohta.
4.5. Kõik konkursil osalejad saavad mälestuskingitused ja tänukirjad, konkursi võitjad saavad konkursi korraldajate ja sponsorite poolt väljapandud auhinnad. 
5. Tööde esitamise ja hindamise kord
5.1. Konkursitööde vastuvõtt toimub aadressil Raekoja plats 1 (Narva raekoda) tööpäeviti kella 8.00 kuni 17.00 alates 14. detsembrist 2007 kuni 5. veebruarini 2008. Sissepääs raekotta peauksest (helistada uksekella).

5.2. Konkursi kokkuvõtted tehakse 18. veebruariks 2008. а.

5.3. Osalejate autasustamise aeg ja koht teatatakse osalejatele täiendavalt.
Kõigis konkursi korraldamist ja selles osalemist puudutavates küsimustes võib pöörduda Narva Linnavalitsuse Linnavara- ja Majandusameti keskkonnateenistuse peaspetsialisti Arina Koroljova poole tel 359 9195, e-post: arina.koroljova@narva.ee. 


